
Coperta 1: Sfînta Mare Muceniţă Filofteia, frescă interioară (sec. XX) din 
pronaosul vechii Catedrale Mitropolitane Sf. Gheorghe din Iaşi 


Sfînta Muceniţă Filoteia 


Între sfinţii pomeniţi la 7 decembrie, Biserica Ortodoxă prăznuieşte şi pe Sf. Muceniţă Filoteia — 
fecioara, ale cărei sfinte moaşte se află la Curtea de Argeş de peste 6oo de ani. Cu toate că documenetele 
referitoare la viața şi pelerinajul moaştelor Sfintei Filoteia spre Țara Românească lipsesc, tradiția 
bisericească ne-a transmis cîteva date, din care am ales cîteva mai jos. 

„După anumite ştiri privitoare la viaţa ei, aflăm că Sf. Filoteia s-a născut pe la începutul sec. al 
XIII-lea în oraşul Tîrnovo, care pe atunci era capitala «imperiului româno-bulgar», întemeiat şi condus o 
vreme de Petru şi Asan, români de neam”. 

Cînd a fost botezată i s-a pus numele Filoteia, care înseamnă «iubitoare de Dumnezeu». De aceea, 
în timpul scurtei sale vieţi, de doar 12-13 ani, ea şi-a arătat din plin iubirea față de Dumnezeu prin 
dragostea şi mila față de semenii săi aflați în suferință (| loan 4,7-14). Probabil că amîndoi părinții ei erau 
credincioşi ortodocşi, dar numai despre mama sa ni s-a transmis că era cu adevărat credincioasă şi 
evlavioasă, învăţînd pe viitoarea sfîntă faptele de milostenie, postul, rugăciunea, precum şi alte fapte bune 
care împodobesc viața adevăraților creştini. Mama sa a trecut de tînără la viaţa veşnică, iar Filoteia a 
rămas în grija tatălui ei, care şi-a luat o altă femeie, cu totul diferită față de cea dintîi. Sfînta, însă, nu a 
uitat bunele învățături primite de la mama sa, continuînd să le pună în practică, trăind mai mult pentru 
Hristos şi semenii săi mai săraci decît ea. De aceea, mama sa vitregă s-a pornit cu toată ura împotriva 
sfintei mai ales cînd mergea la biserică, sau cînd se ruga şi făcea milostenie. Mai mult, mama sa vitregă l- 
a determinat şi pe tatăl sfintei să i se împotrivească pentru a o putea abate de la virtuțile care-i 
împodobeau sfuletul, cu precădere faptele de milostenie, căci de multe ori cînd ducea mîncare tatălui ei la 
cîmp dădea cîte puțin unor săraci pe care-i întîlnea. De aceea, într-o zi tatăl ei a urmărit-o să vadă ce face 
cu mîncarea trimisă de soția sa. Văzînd cum o înconjură săracii şi cum ea le împarte din mîncarea menită 
pentru el, tatăl său s-a înfuriat grozav, a scos «barda cea plugărească» ce o ţinea la brîu şi a aruncat-o 
asupra fetei, lovind-o la un picior, încît la scurt timp după această faptă Filoteia şi-a dat sufletul în mîna 
lui Dumnezeu. Tatăl s-a înspăimîntat de ceea ce făcuse şi a încercat să o ia de acolo pentru a o duce acasă, 
dar şi mai tare s-a speriat cînd şi-a dat seama că nu o poate ridica de la pămînt, nici el singur, nici 
împreună cu alți oameni. Atunci, cu spaima în suflet, a alergat la arhiepiscopul cetății Tîrnovo, 
povestindu-i cele petrecute cu fiica sa. Arhiepicopul, dîndu-şi seama că este vorba de o minune, s-a dus 
acolo împreună cu autoritățile civile, cu slujitorii bisericii şi mulțime de credincioşi. Au săvîrşit slujba 
prohodului, apoi au încercat să-i ridice trupul de la pămînt, dar n-au reuşit. După cum menționează 
acatistul, «atunci au fost luminaţi de sus» şi au înțeles că Filoteia putea fi considerată cu adevărat sfîntă şi 
muceniţă şi că ea însăşi nu dorea să rămînă în cetatea natală. Sinaxarul, ca şi acatistul menţionerază că 
sfințiții slujitori, începînd să numească cetăţile şi bisericile din împrejurimi, apoi mai de la distanță, din 
stînga şi dreapta Dunării, gîndind că sfinta doreşte să-şi odihnească trupul în altă parte decît la Tîrnovo, 
abia cînd a fost rostit numele oraşului Curtea de Argeş, trupul sfintei s-a lăsat ridicat de la pămînt. Îndată, 
domnitorul Ţării Româneşti, care-şi avea reşedinţa la Curtea de Argeş, a fost înştiinţat că Sfinta Filoteia 
doreşte ca cinstitul ei trup să fie adus în acel oraş. După cum menționează acatistul, domnitorul Ţării 
Româneşti, Radu I Basarab cu ierarhii, clerul şi mulți credincioşi, cu rugăciuni, cîntări duhovniceşti, 
lumînări aprinse şi cădelniţe cu tămiie au întîmpinat-o la Dunăre şi aşa, au dus-o în biserica domnească cu 
hramul Sf. Ierarh Nicolae, din Curtea de Argeş. 

Dacă ne gîndim la modalităţile de transport şi mijloacele de comunicare din sec. al-XIII-lea ne 
dăm lesne seama că acel «îndată» a durat ceva timp, aşa că Sfînta nu a ajuns chiar aşa repede pe pămîntul 
țării noastre. 

Părintele Prof. dr. Mircea Păcurariu cercetînd mai bine cum a ajuns Sf. Filoteia la noi, arată că 
„„...moaştele ei au rămas la Tîrnovo şi au fost aduse în Ţara Românească numai după anul 1393, cînd 
țaratul bulgar de la Tîrnovo a fost ocupat de turci. Se pare că de aici au fost duse pentru scurt timp la 
Vidin, probabil pînă în 1396. Intuindu-se pericolul turcesc şi pentru a nu fi profanate, sfintele moaşte au 
fost oferite domnitorului Mircea cel Bătrîn (1386-1418), care le-a aşezat în biserica Sf. Nicolae 
(domnească) din Curtea de Argeş, pe atunci catedrală mitropolitană, ctitoria domnitorilor Basarab I 


1 Mircea Păcurariu, Sfinți daco-romani şi români, Editura Mitropoliei Moldovei şi Bucovinei, Iaşi, 1994, p. 168-171. 


întemeietorul şi Nicolae Alexandru, fiul său. (Amintesc faptul că tot în aceeaşi perioadă moaştele Sf. 
Cuvioase Parascheva au fost mutate de la Tîrnovo la Belgrad, după ce, o scurtă perioadă de timp au stat la 
Vidin; din 13 iunie 1641 ele se găsesc la Iaşi). 

Moaştele Sfintei Filoteia au rămas în acea biserică pînă la 1893, cînd , datorită stării de degradare 
în care ajunsese biserica, au fost mutate în biserica Sf. Gheorghe, apoi în biserica Adormirea Maicii 
Domnului — Olari, din aceeaşi localitate. În timpul primului război mondial, cînd mare parte din ţară era 
ocupată de trupe străine — au fost duse în paraclisul Mănăstirii Antim din Bucureşti. După încheierea 
războiului au fost readuse la Curtea de Argeş, dar de data aceasta în măreaţa biserică «Adormirea Maicii 
Domnului», ctitorită de Neagoe Vodă Basarab. Din 1949 au fost mutate în paraclisul cu hramul «Naşterea 
Maicii Domnului» din incinta aceste biserici, reînființată ca mănăstire după 1989, unde se găsesc şi 
astăzi”? 

De atunci şi pînă astăzi, Sfînta Filoteia a fost ca o adevărată ocrotitoare a Ţării Româneşti 
(Muntenia şi Oltenia) pînă cînd alți sfinți, cum ar fi Sf. Dimitrie Basarabov, Sf. Ierarh Calinic de la 
Cernica, Sf. Grigore Decapolitul, iubind pămîntul țării noastre s-au dovedit a fi împreună-ocrotitori cu Sf. 
Filoteia. Moaştele ei sunt venerate de credincioşii din partea locului, dar şi din alte părți ale țării şi chiar 
de credincioşi ortodocşi din Bulgaria şi Grecia. De fiecare dată la hramul mănăstirii, la Izvorul tămăduirii, 
ca şi la 7 decembrie, în ziua de pomenire a sfintei, se face procesiune cu sfintele ei moaşte de la paraclis 
la biserica voievodală a lui Neagoe Basarab, cu care prilej se săvîrşeşte Slujba Sf. Maslu sau sfințirea 
apei, Acatistul şi Sf. Liturghie. Apoi, sfintele moaşte sunt aduse iarăşi în paraclisul mănăstirii unde rămîn 
spre a fi venerate de mulțimea credincioşilor. La vreme de secetă s-au făcut de mai multe ori procesiune 
prin diferite locuri din ţară pentru ca Sfînta să mijlocească la Dumnezeu să trimită ploaia cea mult 
aşteptată şi de folos pămîntului, ca să rodească cele de trebuință oamenilor. În fiecare vineri, cînd se 
săvîrşeşte slujba Sf. Maslu pentru vindecarea suferințelor trupeşti şi sufleteşti ale credincioşilor, mulțime 
de bolnavi se îndreaptă cu credință către sfintele ei moaşte, cerînd ajutorul lui Dumnezeu prin mijlocirea 
sfintei. Unele biserici din ţară au chipul ei zugrăvit ca al unei tinere îmbrăcată în costum național 
românesc, purtînd un coş cu mîncare, semnul bunătății sale, avînd alături o bardă, simbolul mucenicie 
sale. Prin aceasta se arată că, deşi din Sudul Dunării, originea sa după mamă era românească, dar mai ales 
faptul că sfînta a dorit să fie adusă în mijlocul poporului român, pe care l-a iubit din momentul trecerii în 
veşnicie. În casele credincioşilor se găsesc icoane cu chipul ei, iar unele fete, femei sau călugărițe îi 
poartă numele în semn de cinstire. Ziua sa de pomenire, la 7 decembrie, după hramul Sf. Ierarh Nicolae, a 
fost aleasă cu bună chibzuială, pentru că sfintele ei moaşte au stat foarte multă vreme la biserica 
domnească din Curtea de Argeş ce poartă hramul acestui mare sfînt. Apoi, consider o rînduială 
dumnezeiască prăznuirea Sfintei Filoteia, cea atît de milostivă, imediat după sărbătoarea Sf. Nicolae, care 
la rîndul său prin milostenie s-a făcut foarte cunoscut şi căutat de oameni aflaţi în impas. 

„La 28 februarie 1950, Sfîntul Sinod al Bisericii Ortodoxe Române a hotărît generalizarea 
cultului unor sfinți ale căror moaşte se găsesc în țara noastră, între care şi Sf. Muceniţă Filoteia de la 
Curtea de Argeş. Slujba specială închinată acestui eveniment a avut loc în octombrie 1955, la Mănăstirea 
Curtea de Argeş în prezenţa P. F. Justinian Marina, a numeroşi ierarhi români şi străini, precum şi a 
multor clerici şi credincioşi” ? 

Slujba Sfintei Muceniţe Filoteia s-a introdus pentru prima dată în Minei cu binecuvîntarea 
Arhiepiscopului şi Mitropolitului Moldovei, Meletie, aşezîndu-se în ziua a 7-a a lunii decembrie, după 
slujba Sf. Ierarh Ambrozie, după cum se poate vedea în Mineiul lunii decembrie tipărit la Mănăstirea 
Neamţ în anul 1846. 


XX * 


Generalizarea cultului Sfintei Filoteia a determinat pe cîntăreţul de strană, Protopsaltul Alexandru 
Gheorghiţă, să pună pe note psaltice cîntănle principale închinate ei, căci pînă la el nu mai încercase 
nimeni acest lucru. După ce a acumulat suficientă experienţă în domeniu, ca prin cîntăreț la Catedrala 
mitropolitană din laşi, aflîndu-se la vîrsta pensionării, s-a dedicat scrisului muzical în stil psaltic, 
compunînd melodii pentru slujba Sf. Filoteia în două forme (text atît după ediția mai veche a Mineiului 
cît şi după ediția nouă), după modelul celor alcătuite de Dimitriță Suceveanu. 

Autorul acestor cîntări s-a născut la 9 oct. 1894 în comuna Mogoşeşti, laşi şi a urmat Școala de 
cîntăreți de pe lîngă Mitropolia Moldovei şi Sucevei. Apoi a urmat şi absolvit Conservatorul de muzică 
din Iaşi. În 1911, avînd vîrsta de 17 ani a fost numit cîntăreţ la Catedrala mitropolitană din laşi. Soţia sa 


2 Ibidem. 
3 Ibidem. 


( 


(495 

se numea Mărioara şi era din Bucureşti. La AARE devine şef de serviciu în administraţia Catedralei 
mitropolitane şi protopsalt. Din 1940 devine şef de serviciu şi arhivar al Cancelariei Sf. Mitropolii. A 
luptat în războiul din 1916-1918, a participat la campania militară din 1941-1942, a fost decorat cu 
decorația Bărbăție şi credință şi propus ofițer în rezervă. Din motive personale, la 7 iunie 1945 se 
transferă în potul de şef de serviciu la Ministerul Cultelor din Bucureşti. A avut doi fii: Aristide şi 
Socrate, care însă nu i-au urmat exemplul în profesie. La Bucureşti a cîntat la biserica Precupeţii Noi, în 
postul de al doilea cîntăreţ. Pr. prof dr. Nicu Moldoveanu semnalează că a avut mai multe colecţii de 
cîntări bisericeşti inedite. Două dintre acestea cuprind cîntările din slujba Sf. Filoteia dintre care, în cele 
ce urmează, cel mai recent îl facem cunoscut celor interesați. A trecut la cele veşnice în 1985. 

Cîntările care urmează folosesc textul noului Minei al lunii decembrie editat de Institutul Biblic şi 
de Misiune al Bisericii Ortodoxe Române, Bucureşti — 1970. Manuscrisul are la sfîrşit următoarea notă: 
„Toate aceste cîntări, au fost puse pe muzică bisericească, de robul lui Dumnezeu, Alexandru Gheorghiţă, 
fost protopsalt al Sfintei Mitropolii din laşi. Rog pe domnii profesori de muzică bisericească, să îndrepte 
cu bunăvoință greşelile ce voi fi făcut, iar pe slujitorii Sf. Mînăstiri Curtea de Argeş, să mă pomenească la 
sfintele slujbe, de asemenea fierbinte îi rog. Bucureşti, anul 1975. Alex. Gheorghiţă, de 80 ani.“ 

La simpozioanelor internaţionale de muzică bizantină, organizate 
de Centrul de Studii Bizantine din Iaşi, participă specialişti de 
renume din ţară şi din străinătate, ale căror lucrări sînt publicate în 
revista Acta Musicae Byzantinae, care apare cu regularitate din 
anul 1999. 

Specialişti de prestigiu, ca loan D. Petrescu, Sebastian Barbu- 
Bucur, Grigore Panţiru, Gheorghe Ciobanu, Titus Moisescu, 
Grigore Nandriş, Alexie Buzera, Constantin Catrina, Nicolae 
Gheorghiţă, Daniel Suceava, Gregorios Stathis, Ioannis Arvanitis, 
Nicolas  Schidlovsky, Giacomo Baroffio, Marco D'Agostino, 
Christian Hannick etc. au prezentat în paginile revistei AMB 
comunicări cuprinzînd o bogată tematică privind în special apariția 
şi evoluţia muzicii bisericeşti şi a artelor de tradiție bizantină în 
spațiul Europei creştinismului ortodox. 

Slujba Sfintei Icoane Prodromiţa şi la care se vor adăuga anul viitor 

Arhimandrit Clement Haralam, starețul Mănăstirii Sfinții Trei 
Ierarhi din Iaşi: Stihirarul schimonahului Nectarie, Protopsaltul 
Sfîntului Munte şi Idiomelarul lui Dimitrie Suceveanu, într-o 
nouă ediţie, care a respectat cît mai mult cu putinţă originalul şi a 


fost realizată în condiții grafice de maximă calitate. 


Specializată atît în lucrări 
de cercetare şi analiză a tezaurului muzical de tradiţie bizantină, cît 
şi în muzicologie generală, Editura Novum Iaşi a editat şi publicat 
o serie de monografii de muzicologie şi o serie de lucrări de 
doctorat, importante pentru cultura şi cercetarea ştiinţifică în 
domeniu (din care am republicat pînă în prezent teza de doctorat a 
acad. George Murnu, Rumânische Lehnworter im Neugriechischen, 
Miinchen, 1902), teza de doctorat a d-nei prof. dr. Veturia 
Dimoftache (Marțian Negrea) şi teza de doctorat a d-nei prof. dr. 
Gabriela Ocneanu (Conceptul de programatism în muzica 
simfonică românească) 


Toate publicaţii prezentate mai sus se pot comanda de la Centrul de Studii Bizantine din Iaşi folosind adresele de mai jos şi vor fi 
achiziționate prin poştă cu plata ramburs. Informaţii suplimentare puteți afla vizitând pagina noastră de Internet hitp://www.csbi.ro, 


precum şi scriind pe adresele de e-mail: 


goQcsbi.ro — Gabriela Ocneanu, director ştiinţific 
to(Qcsbi.ro — Traian Ocneanu, director executiv 

sau la adresa: 
Centrul de Studii Bizantine Iaşi, 
Strada Nouă $ 
Iaşi 700377 
Tel. 0232-4753 13, 0232-277730 


De la CSBI puteţi comanda: 


. Acta Musicae Byzantinae, nr. 1, 1999 
. Acta Musicae. Byzantinae, nr. 2, 2000 
. Acta Musicae Byzantinae, nr. 3, 2001 
„ Acta Musicae Byzantinae, nr. 4, 2002 
. Acta Musicae Byzantinae, nr. 5, 2003 
. Acta Musicae Byzantinae, nr. 6 „Royaumont 1996“, 2004 
. Acta Musicae Byzantinae, nr. 7, 2004 
. Acta Musicae Byzantinae, nr. 8, 2005 


OO EOANUP UD — 


— 


. Colecţia de cîntări, nr. 1 „Slujba Sf. Icoane Prodromiţa“ 
. Colecţia de cîntări, nr. 2 „Slujba Sf. Muceniţe Filofteia de la Argeş. Răspunsuri 


pe opt glasuri la Liturghia Sf. loan Gură de Aur“ 


. Stihirarul schimonahului Nectarie, Protopsaltul Sfîntului Munte 
. Idiomelarul lui Dimitrie Suceveanu 

